Diari Oficial de la Generalitat Valenciana


Sumari del DOGV 9825, del 10-04-2024 (2024/2814)

RESOLUCIÓ de 2 d'abril de 2024, del vicepresident primer i conseller de Cultura i Esport, per la qual s'elaboren les llistes d'esportistes d'elit i de personal tècnic, entrenador, arbitral i jutge d'elit de la Comunitat Valenciana corresponents a resultats esportius de l'any 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9825

Data del DOGV
:   10-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2814


Data del document
:   02-04-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 2 d'abril de 2024, del vicepresident primer i conseller de Cultura i Esport, per la qual s'elaboren les llistes d'esportistes d'elit i de personal tècnic, entrenador, arbitral i jutge d'elit de la Comunitat Valenciana corresponents a resultats esportius de l'any 2023. [2024/2814]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana determina, en els articles 12 i 17, que per a l'accés als beneficis i mesures de suport que s'establisquen, els esportistes d'elit hauran de figurar en la llista d'esportistes d'elit de la Comunitat Valenciana.  
El Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana, definix, en els articles 3 i 4, respectivament, l'esportista d'elit de la Comunitat Valenciana i el personal tècnic, entrenador, arbitral i jutge d'elit de la Comunitat Valenciana i establix quins són els criteris generals per a accedir a estes condicions.  
  
L'Orde 44/2021, de 10 de desembre, de la Conselleria d'Educació, Cultura i Esport, establix els criteris, condicions i procediment per a la inclusió en les corresponents llistes.  
Per Resolució de 12 de maig de 2022, es constituïx la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, prevista en el capítol V del Decret 39/2020, entre les funcions de la qual s'establix la d'elevar a la persona titular de la conselleria competent en matèria d'esport la proposta de les llistes a les quals es referix este decret.  
Una vegada reunida la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, elevada la proposta de llista al vicepresident primer i conseller de Cultura i Esport, i d'acord amb esta, en virtut del que s'establix en l'article 21 del citat Decret 39/2020, de 20 de març, i fent ús de les atribucions que em conferix la Llei 5/1983, del Consell, i el Reglament orgànic i funcional de la Vicepresidència Primera i Conselleria de Cultura i Esport, resolc:  
  
Primer  
La inclusió dels i de les esportistes que s'indiquen a continuació en la Llista d'esportistes d'elit de la Comunitat Valenciana corresponent a resultats esportius de l'any 2023.  
  
Estos esportistes tindran la condició d'esportistes d'elit d'alta competició o de promoció.  
  
  
Segon  
La inclusió de les persones que s'indiquen a continuació en la Llista de personal tècnic, entrenador, arbitral i jutge d'elit de la Comunitat Valenciana corresponent a mèrits esportius de l'any 2023.  
  
Estes persones es classificaran en personal tècnic, entrenador i/o personal arbitral i jutge.  
  
  
Tercer  
Les persones que han sol·licitat la inclusió i no estan incloses en esta llista no complixen els criteris per a accedir a la condició d'esportistes d'elit alta competició o promoció o de personal tècnic, entrenador, arbitral i/o jutge d'elit de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestativament en reposició, o bé es podrà plantejar directament un recurs contenciós administratiu en els terminis i davant els òrgans que s'indiquen a continuació, sense perjuí que es puga interposar qualsevol altre recurs que es considere oportú:  
a) El recurs de reposició haurà d'interposar-se davant el vicepresident primer i conseller de Cultura i Esport, en el termini d'un mes, comptador des de l'endemà de la publicació d'esta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'esta resolució en el Diari Oficial de la Generalitat Valenciana.  
  
València, 2 d'abril de 2024.- El vicepresident primer i conseller de Cultura i Esport: Vicente José Barrera Simó.